જુલાઇ ૨૦૦૦ માં એક સત્સંગ દરમીયાન, એક અનુયાયી એ ગુરૂદેવને પૂછ્યું, "હિન્દુ સંસ્કૃતિ ને શું થયું છે? એવું લાગે છે કે બૉલીવુડ ના પ્રભાવથી બધા પશ્ચિમ તરફ વળ્યા છે. શું હિન્દુ સંસ્કૃતિ, ભારતીય સંસ્કૃતિ, આ બધા પછી લાંબો સમય ટકી શકશે?" ગુરૂદેવે કહ્યું," આપણે જોઈએ છીએ કે આજની દુનિયામાં ઝગડાળુ વલણ- જ્યાં લોકોને એક બીજા સાથે મનમેળ હોતો નથી, પરંતુ કેટલીકવાર મનમેળ હોય તેવો દંભ કરે છે- તે સંસ્કૃતિ ઑફીસ અને ફેકટરીઓ અને અધાર્મિક પ્રવૃતીઓમાંથી આવે છે. ભારતીય સંસ્કૃતિ કદાચ ભારતમાં ઓછી થઈ રહી હશે, પરંતુ પશ્ચિમમાં તો મંદિરમાં થતા પૂજાપાઠથી ખરેખર વધી રહી છે. આપણો ઈશ્વર, દેવો અને દેવીઓ સાથેનો સંબંધ એ દુનિયામાં પુરુષો, સ્ત્રીઓ અને બાળકો સાથેના સંબંધની સ્થાપના કરે છે. સંસ્કૃતિ બીજા લોકોની લાગણીઓ પ્રત્યેની સભાનતાથી આવે છે જેમ કે આપણે મંદિરમાં દેવોની લાગણી પ્રત્યે અને અંદરના પવિત્ર સ્થાનમાંથી આવતી શક્તિ પ્રત્યે સંવેદનશીલ હોઈએ છીએ. જીન્દગીમાં ધર્મ વિના, ઘરમાં અને મંદિરમાં ધર્મના આચરણ વિના, વર્ષમાં એક વાર દૂરનાં પવિત્ર સ્થાનની યાત્રા સિવાય, સંસ્કૃતિ ઝડપથી ભાંગી પડે છે અને સ્પર્ધાત્મક સંસ્કૃતિ અમલમાં આવે છે." તેમણે વિશેષમાં કહ્યું, "એવા ઘણા લોકો છે જેઓ પશ્ચિમની સારી વાતોને પૂર્વમાં લાવી રહ્યા છે, જ્યારે પશ્ચિમમાં એવા ઘણા લોકો છે જેઓ પૂર્વ ની સારી વાતોને પશ્ચિમમાં લાવી રહયા છે. જ્યાં સુધી ધર્મ, પૂજાપાઠ અને તીર્થયાત્રા અને બીજા આપણા ભવ્ય ધર્મનાં શિષ્ટાચાર છે, ત્યાં સુધી સંસ્કૃતિ રહેશે."